《感怀三首 其二 叶太保梦熊》
明代·何转书

蛟龙窟宅贯丰湖，西北群峰势若驱。谁自圯桥传玉匣，夜当雷雨读阴符。

播宁讨贼书三上，刘哱惊魂火一诛。归后东征师顿老，川原从此渐为枯。

作者简介：何转书，字书子，号乙上。香山（今中山市）人。明思宗崇祯诸生。日寅孙。长于史。著有《鹅湖草》。事见清何天衢《榄溪何氏诗徵》卷一。